
Doprinesimo zajedno ljegšem okolišu 


Zaposleni na javnim radovima u Općini Jesenje obavljaju 
razne poslove kojima nastoje urediti okoliš i učiniti našu sredi- 
nu ljepšom i ugodnijom za život svih nas. Uređujući nogostupe, 
ceste, dječja igrališta, okoliš općine, Vatrogasnog doma, župne 
crkve, svakim danom stvara se ljepša slika sredine u koju gosti 
rado dolaze i često se dive vidljivim pomacima u izgradnji nove 
infrastrukture i održavanju postojeće. No nažalost, često smo 
puta svjedoci nečijeg hira, nebrige, nemara ili kako to nazvati 
kada se, zbog zadovoljavanja taštine, hira pojedinaca uništava 
naša zajednička imovina. Ne tako davno svi smo bili oduševlje- 
ni otvorenjem sportske dvorane, uređenim školskim igralištem 
uz kojeg su postavljene nove klupe koje su, nažalost, dobrim 
dijelom uništene. Kako bi se i u noćnim satima mogle održavati 
sportske aktivnosti, na igralište je postavljena rasvjeta kojom se 
upravlja iz ormarića posebno postavljenog za tu namjenu. Na- 
žalost, i taj se ormar unatoč višestrukim popravcima, apelima, 
molbama, nasilno otvara, a da pri tome onaj koji to radi ne raz- 
mišlja o posljedicama i opasnosti koje prijete nesmotrenim prč- 
kanjem po njemu s obzirom da je pod naponom. Voljeli bismo 
da takve radnje nisu napravljene iz zločestoće, inata pa i ovaj 
put apeliramo na sve koji prije nego se odluče na uništavanje 
imovine, razmisle o svojim postupcima jer sve će se to morati 
popraviti novcem iz našeg zajedničkog džepa. 


Uništene klupe pored školskog igrališta 


Ovih su dana zaposleni na javnim radovima zasadili cvijeće 
u centru kod Doma kulture, spomenika, mrtvačnice, što dodat- 
no uljepšava sliku našeg mjesta. Proteklih nekoliko godina ti 
cvjetnjaci vrlo brzo postanu odredište kućnih ljubimaca koji 
nesmiljeno uništavaju sve posađeno, pri tome ostavljajući iza 
sebe gomile izmeta i nered. Ovim putem apeliramo na njiho- 
ve vlasnike da ih ne puštaju bez nadzora lutati ulicama jer pri 
tome rade štetu. Svi zajedno doprinesimo uređenijem okolišu 
kako bi nam svima bilo ugodnije i ljepše živjeti. 


Zaposleni na javnim radovima zasadili su cvijeće kod spomenika u centru 


UKRATKO IZ OPĆINE RADOBOJ... UKRATKO IZ OPĆINE RADOBOJ... 
AKTIVNOST ODBORA 


Odbor za međugeneracijsku solidarnost u suradnji sa bacc.med. 
tech. Cvjetom Mitić voditeljicom Centra za edukaciju Sanitetne kuće 
SimBex iz Zagreba organizirao je u prostorijama Općine Radoboj be- 
splatno mjerenje i kontrolu stanja venske cirkulacije zainteresiranih 
mještanki i mještana Radoboja. 


Pomoću posebnog in- 
strumenta mjeri se snaga 
. mišićne pumpe i stanje 
venskih zalistaka, rezulta- 
ti se očitaju, te se dobiva 
ispis o postojećem sta- 
nju. Mjerenje i kontrolu 
stanja venske cirkulacije 
obavljale su terapeutki- 
nje Jadranka Kos i Vlatka 
Kovačić Petar. Obrađeno 
je ukupno 26 osoba koje 
su dobile i odgovarajuće 
stručne preporuke. 


Imajući u vidu veliku 
zainteresiranost naših 
mještana za važnost oču- 
vanja zdravlja vena, ponovno besplatno mjerenje i kontrola stanja 
venske cirkulacije planira se u listopadu ove godine.(tv) 


POČELA AKCIJA KOŠNJE TRAVE 


U cilju bolje preglednosti i urednosti uz nerazvrstane ceste na 
području općine Radoboj počeo je prvi ovogodišnji otkos trave. 
Obuhvaćene su sve nerazvrstane ceste na području općine, odno- 
sno dionice na kojima se obavlja i zimsko čišćenje. Korisnici služnih 
puteva i poljskih puteva temeljem Odluke o agrotehničkim mjera- 
ma u poljoprivredi i mjerama za uređivanje i održavanje poljopri- 
vrednih rudina dužni su sami održavati prohodnost poljskih puteva, 
odnosno uklanjati sa istih grane i živicu koja ometa njihovo normal- 
no korištenje.(bo) 


POSAĐENO CVIJEĆE 


S dolaskom toplijih dana Općina Radoboj počela je s uređenjem 
zelenih površina u centru Radoboja. Nakon otkosa trave djelatnici 
zaposleni na javnim radovima započeli su sa sadnjom proljetnog 
cvijeća u centru općine i površinama uz mjesno groblje. Daljnjim 
uređenjem centra općine osigurat će se mjesto za ugodan boravka i 
druženje svih stanovnika Radoboja i njihovih gostiju.(bo) 


ZAMJENIK NAČELNIKA S MJEŠTANIMA 


Zamjenik načelnika Općine Radoboj i ove će godine obilaziti na- 
selja i razgovarati s mještanima s ciljem što bržeg pronalaženja rje- 
šenja za svakodnevne izazove stanovnika Radoboja, posebno starije 
populacije. Zamjenik Općinskog načelnika Stjepan Sirovec će obi- 
laziti naselja gdje će sa stanovnicima raspraviti sve što se može po- 
praviti na njihovom području. Uredovni sati će se održavati prema 
sljedećem rasporedu i na ovim lokacijama: prva srijeda u mjesecu 
— Gornja Šemnica, Vatrogasni dom; druga srijeda u mjesecu - Ore- 
hovec Radobojski, Društveni dom; treća srijeda u mjesecu - Bregi 
Radobojski, Stara hiža; četvrta srijeda u mjesecu — Jazvine, Vatroga- 
sni dom. Uredovni sati će se održavati od 8 do 10 sati, a prve srijede 
po završetku uredovanja u Gornjoj Šemnici zamjenik će posjećivati 
naselje Gorjani Sutinski, dok će treće srijede po završetku uredo- 
vanja u Orehovcu Radobojskom zamjenik posjećivati Radobojsko 
Strahinje.(ss) 

: OPĆINA RADOBOJ USPJEŠNO POSLUJE 


U PRORAČI UNU OPĆINE RADOBOJ ZA 2014. GODINU OSTVAREN 
| VIŠAK OD 774.317 KUNA 


Zahvaljujući uspješnom poslovanju, vodeći računa o pri- 
| hodima i rashodima općinskog proračuna Općina Radoboj je 
2014. godinu završila sa 774.317 kuna viška. Proizlazi to iz iz- 


| vješća o izvršenju prihoda i rashoda, kojeg su većinom glaso- i 


va prihvatili općinski vijećnici na sjednici održanoj 15. svibnja. 
| Planirani prihodi, doduše, nisu ostvareni u planiranom iznosu, 
ali su zato rashodi znatno više smanjeni, a rezultat je višak sred- 
stava na kraju godine. Ukupni prihodi ostvareni su u 2014. go- 
| dini u iznosu od 11.348.979 kuna ili 89,3% od plana, a rashodi 
su iznosili 10.574.661 kuna, odnosno 88% od plana. U odnosu 


l na 2013. godinu najviše su porasli prihodi od poreza na imo- I 


vinu 39,1% i poreza na dohodak u iznosu od 12,8%. U općin- 

ski proračun ušlo je i 3.945.285 kuna kao prihod od pomoći iz 

državnog proračuna putem brojnih ministarstava. Pored toga 

općina Radoboj dobila je u 2014. godini i pomoć u iznosu od 
| 253.250 kuna od Krapinsko zagorske županije. 


Prilikom rasprave o izvršenju općinskog proračuna za 2014. 
l godinu pitanja su postavljali uglavnom vijećnici izabrani na listi 
HDZ-a, a odnosila su se na traženje pojašnjenja o utrošku sred- 
stava na pojedinim stavkama u rashodnom djelu proračuna. 
Vijećnik Dubravko Kranjčec, na kraju je rasprave čestitao načel- 
l niku i općinskim službama na uspješnom vođenju općinskih 
financija, ali je naglasio da vijećnici iz kluba HDZ-a neće dići 
ruke za prihvaćanje izvještaja. Opravdao je to činjenicom da 
oni nisu bili za usvajanje općinskog proračuna za 2014. godi- 
nu, jer je po njihovom mišljenju bio nerealno planiran, a što se 
pokazalo i na kraju godine kada su kako prihodi tako i rashodi 
ostvareni u manjem obimu od planiranih. Prilikom glasovanja 
5 vijećnika s liste HDZ-a bilo je protiv usvajanja izvještaja o iz- 
I vršenju općinskog proračuna za 2014. godinu, iako je ostvaren 
višak od 774.317 kuna. Za izvješće se izjasnilo 7 vijećnika koa- 
\licije HNS-SDP-HSS 


Radobojski općinski vijećnici na posljednjoj sjednici 
ma = i ma ma | = [=] ma I =1 


Neki ipak nešto rade 


Na sjednici Općinskog vijeća Općine Radoboj bilo je uku- 

pno 11 točaka dnevnog reda, a opet je bila najinteresantnija 
. ona koja se odnosila na pitanja i prijedloge vijećnika. Vijećni- 
+ ci su tako čuli izvješće općinskog načelnika o aktivnostima u 
“ drugoj polovici prošle godine kao i njegovo izvješće o izvrše- 
ma nju Plana gospodarenja otpadom na području Općine u 2014. 
. godini. 
“Jedan od najznačajnijih poteza u izvještajnom razdoblju 
a bila je realizacija inicijative općinskog načelnika, da se svim 
. učenicima OŠ Side Košutić Radoboj podjele besplatne škol- 
+ ske knjige, te da se priđe realizaciji suradnje s ministarstvima 
“ i županijom planiranih projekata, od rekonstrukcije županij- 
“ ske ceste Radoboj-Gorjani, preko energetske obnove javnih 
: zgrada do obavljanja završnih radova na uređenju Zavičajne 
+ zbirke. 


“> Vijećnici su odobrili sklapanje ugovora za prijevoz kame- 
. nog materijala radi održavanja nerazvrstanih cesta na područ- 
« ju Općine Radoboj. Usvojili su izmjene Procjene ugroženosti 
“ stanovništva, materijalnih i kulturnih dobara, te reviziju Plana 
“ zaštite i spašavanja. Izmjenama Odluke o groblju određeno je 
_ između ostalog, da onaj tko ima grobno mjesto na mjesnom 
+ groblju ne može kupovati nova grobna mjesta. 


2 Objavljen članak u prošlom broju Radobojsko-Jesejan- 
. skog lista o godišnjici izbora članova mjesnih odbora u općini 
+ Radoboj i konstatacija da pored MO Jazvine-Orehovec Rado- 
“ bojski ni jedan drugi odbor u prošlih godinu dana nije oprav- 
“ dao povjerenje izazvao je reakciju vijećnika iz redova HDZ-a. 
: Njihov član Dubravko Kranjčec napomenuo je u okviru točke 
+. dnevnog reda Pitanja i prijedlozi, kako HDZ ne želi nikakvu 
+ suradnju s Radobojsko-Jesejanskim listom, da bi istovremeno 
“ zamjerio uredništvu što ništa ne piše o aktivnostima mjesnih 
“ odbora u kojima većinu ima HDZ. Navodeći pri tom da su Mje- 
. sni odbori Gornja Šemnica i Bregi Radobojski u prošlom raz- 
< doblju imali više različitih aktivnosti kao što su sanacija klizišta 
“ i lokalnih prometnica, uređenje kanalizacije, te košnja trave 
. oko Stare hiže na Bregima Radobojskim. Na ovaj posljednji na- 
. vod replicirao je Dragutin Kiseljak, naglasivši da su travu kosili 
« ljudi mimo uključivanja članova Mjesnog odbora. 


"> Uredništvo Radobojsko-Jesejanskog lista spremno je obja- 
. viti svaku pa i najmanju vijest o aktivnosti bilo kojeg mjesnog 
+ odbora, no pitanje je kako to ostvariti, ako s jedne strane net- 
“ ko nije voljan surađivati ni na koji način, a s druge strane pri- 
“ govara što se o njegovoj aktivnosti ništa ne piše. Pozivamo i 
. ovom prilikom sve predsjednike mjesnih odbora bez obzira 
+ na stranačku pripadnost da nas izvještavaju o svojim aktivno- 
“ stima, na način kako to radi predsjednik MO Jazvine-Oreho- 
“ vec Radobojski, jer bilo to nekome drago ili ne Radobojsko- 
“ Jesejanski list ipak se čita u svakom domaćinstvu radobojske 
. općine. Zaključak Općinskog vijeća nakon završene rasprave 
+“ je da se zatraži izvještaj o jednogodišnjem radu svih mjesnih 
2 odbora na području Općine Radoboj.(vir) 


Općinu Jegenje posjetili predstavnici MRRFEU 


U radnom posjetu Općini Jesenje bili su predstavnici 
Ministarstva regionalnoga razvoja i fondova EU. Budući 
da navedeno ministarstvo sufinancira izgradnju vodospre- 
mnika u Gornjem Jesenju, načelnica Sektora za provedbu 
razvojnih programa Ana Markuz i Pavo Sašlin došli su po- 
gledati kako teku radovi na spomenutom objektu. Također 
su obišli lokaciju predviđenu za izgradnju bioenergane čiju 
je projektnu dokumentaciju također sufinanciralo resorno 
ministarstvo. 


Zadovoljni viđenim, predstavnici ministarstva istaknuli 
su kako naša Općina može biti dobar primjer povlačenja 
sredstava i realizacije projekata. Općina Jesenje trenutno 
ima na ministarstvima i institucijama prijavljene projekte za 
sufinanciranje; rekonstrukcije ceste u Velikom Selu, priklju- 
čenje novoizgrađenog vodospremnika na vodoopskrbni 
sustav, sanaciju klizišta u Brdu Jesenjskom, izradu Strategi- 
je razvoja Općine Jesenje, izradu mobilne AR aplikacije za 
lovnu stazu krapinskih neandertalca, a ovih je dana kandi- 


diran i projekt izgradnje bioenergane za koju je ishođena predstavnici Ministarstva regionalnoga raz 
vodospremnika 


građevinska dozvola i ostala potrebna dokumentacija. 


x 


voja i fondova EU na gradilištu 


ui 

AKTIVNOSTI NAŠIH MJESNIH ODBORA 


MJESNI ODBOR JAZVINE I OREHOVAC RADOBOJSKI 


PARK U JAZVINAMA 


U Jazvinama su nastavljeni radovi na uređenju parka. Postavljaju se 
klupe, navaža zemlja i priprema se teren za sijanje trave i sadnju ukrasnog 
grmlja. 

KOSI SE TRAVA I SANIRA CESTA 


U Orehovcu Radobojskom obavljena je druga košnja trave oko Druš- 
tvenog doma i raspela gdje je uređen okoliš sadnjom cvijeća. Sadnice su 
kupili sami mještani a zasađeni su i čempresi. Kod zaselka Mikši pokošena 
je trava kod igrališta i poravrano je zemljiše uz cestu. Trava je pokošena i 
kod OŠ i parka u Jazvinama. 


Kod Prelčeca u Orehovcu saniran je most na cesti prema Majcenićima. 
Izvršen je otkop zemlje na oštečenom djelu, obavljeno je betoniranje i na- 
sipan je teren koji će biti asfaltiran. Saniran je i sistem za odvodnju uz 
samu cestu. 


JAVNA RASVJETA | PROŠIRENJE RASKRŠĆA 


Oslobađanjem stupova od strane Telekoma postavljena su tri nova 
za rasvjetu uz cestu Jazvine-Horvati i sve je pripremljeno za montiranje 
rasvjetnih tijela koja su nabavljena sredstvima koja su prikupili građani 
pa se očekuje i ukapčanje javne rasvjete. Uz cestu Lopatice- trafo Kiseljaki 
pojavilo se izvorište vode, koja je tekla po cesti. Trebalo je očistiti postojeći 
jarak u dužini od 150 metara kako bi se voda uklonila sa prometnice. Uko- 
pane su i dvije betonske cijevi pa je prošireno raskršće kod samog tran- 
sformatora što će pridonijeti povečanju sigurnosti prometa. 


KREĆE AKCIJA “NAŠI ZDENCI | ČATERNJE" 


Čišćenjem prostora oko pojedinih zdenaca zapoćela je akcija uređe- 
nja istih za što će biti potrebna i određena sredstva koja će se pokušati 
osiguratui putem donacija. Tako je već dobiveno oko četiri kubika drvene 
građe i 240 komada crijepa. Akcija se nastavlja, a o njoj više u idućem broju 
Radobojsko-Jesejanskog lista. ( D.G.) 


MJESNI ODBOR RADOBOJ CENTAR I GORJENI SUTINSKI 


UDOVOLJAVA SE ZAHTJEVIMA MJEŠTANA 


Mjesni odbor Radoboj centar i Gorjani Sutinski u proteklom je razdo- 
blju organizirao nekoliko akcija saniranja prometnica, klizišta i otklanjanja 
posljedica nevremena. Tako su na zahtjev stanovnika zaselka Grmovšeki 
ugrađene propusne cijevi za dva mosta na prilazima nesvrstanih cesta. 
Na putu iznad Plata uklonjena je zemlja koja je klizanjem terena oštetila 
prometnicu prema Poljanama. Otklanjana je i zemlja kod vodospreme Beli 
zdenci, a u zaselku Crneki-Horvati produbljen je odvodni kanal i ugrađene 
su propusne cijevi. 

U mjestu Šašinovec došlo je također do odrona zemlje na put, koja je 
strojem uklonjena i osigurana prohodnost. Pored toga uklanjano je granje 
koje je vjetar nanio na prometnice i proširen je put u Gorjanima Sutinskim. 
Predsjednik MO Radoboj centar i Gorjani Sutinski, Stjepan Potočki, i ovom 
prilikom poziva mještane s područja koje pokriva navedeni odbor da uku- 
azuju na potrenu organiziranja određenih akcija i da se i sami uključe u 
njihovu realizaciju. 


Od predsjednika ostalih mjesnih odbora nismo primili informacije o 
njihovoj aktivnosti pa ih pozivamo, ukoliko to smatraju potrebnim, da nas 
obavjeste o svojem radu. Rado ćemo objaviti sve što se odnosi na njihovu 
aktivnost. /vir/ 


, Održana likovna VI kolonija Jesenje 2015. 


U subotu 9. travnja u organizaciji Općine Jesenje i i likovnog 
NT “Ernest Tomašević" iz Krapine, održana je VI. po redu li- 
kovna kolonija. Na koloniju se odazvalo dvadesetak umjetnika iz 
Krapinsko-zagorske i okolnih županija. 


Lijepo sunčano vrijeme pogodovalo je likovnjacima pa su 
jedni otišli na teren, dok su drugi slikali u dvorani i balkonu 
| Doma kulture. Proljetno zelenilo koje je prekrilo ove naše lijepe 
brege i raznolike boje cvjetova bili su inspiracija likovnjacima 
koji su i ovaj put napravili dvadesetak likovnih djela koja su po- 
klonili Općini Jesenje. Na kraju održavanja kolonije upriličeno je 
zajedničko druženje na kojem se načelnik Ivan Maligec zahvalio 
| slikarima na njihovim uradcima te ih pozvao na otvaranje izlož- 
be povodom Dana općine u lipnju. 


PEgamh a ke > s. 
Zak, : = đ Ee 4 
“Slike sa. Ravne kolonijelprikažujujmotiveliz prirode 


Skupština ekološke udruge Zeleno Zagorje 


Čuvajmo našu bajku na dlanu novi je projektni ciklus Eko udru- 
ge Zeleno Zagorje sa ciljem uređenja eko otoka na području općine 
Jesenje. 


Javnost svakim danom razvija sve višu razinu ekološke svijesti. 
Divlja odlagališta komunalnog otpada i olupina automobila isko- 
rijenjena su gotovo u potpunosti. Prostora za napredak još uvijek 
ima u deponiranju građevinskog materijala, iskorištenih pesticida, 
istrošenih baterija i druge elektroničke opreme. Izgraditi svijest o 
održivosti okoliša dugotrajan je zadatak, ali dodatan trošak zagađe- 
nog okoliša sigurno nam ne treba. 


Na skupštini Eko udruge Zeleno Zagorje koja je održana u ne- 
djelju 26. travnja pokrenut je projekt Čuvajmo našu bajku na dlanu. 
Projekt predviđa uređenje eko otoka za ciljano prikupljanje različi- 
tih vrsta otpada u suradnji sa mještanima Općine Jesenje. Na Skup- 
štini je prezentirano tehničko rješenje uređenjem prvog eko otoka. 
U cilju efikasnijeg rada Udruge u 2015. godini podršku je najavila 
Općina Jesenje, a suradnja je predviđena sa eko školom OŠ Jesenje 


i Udrugom privatnih 
šumo-posjednika 
Jesenje. Prioritet u 
2015. zagovaračke 
su aktivnosti na do- 
nošenju Strategije 
očuvanja prirodne 
baštine i zaštite svih 
oblika prirodnih 
uvjeta života - vode, 
zraka i tla, prirodnog 
i urbanog okoliša na 
području Općine Je- 
senje. 

S administrativne strane Skupština udruge je uskladila Statu- 
tu sa novim Zakonom o udrugama, te potvrdila financijski plan za 
2015. godinu. Ususret desete godišnjice osnutka koje će se navršiti 
2016. godine, Skupština je najavila prigodno intenziviranje eduka- 
cijskih i promotivnih aktivnosti tijekom cijele godine. 

VIŠE GOSTIJU 0D DOMACINA 


Kao po nekoj tradiciji godišnje izvještajne skupštine u DVD-u 
Radoboj održavaju se među posljednjima na području Krapinsko- 
zagorske županije. Bilo je tako i ove godine. Skupština je održana 
U petak 24. travnja u prostoriji vatrogasnog doma u Radoboju uz 
nazočnost četrdesetak predstavnika drugih vatrogasnih društa- 
va i članova limene glazbe Mirna Radoboj, te tridesetak članova 
DVD-a Radoboj. Izvješća o radu podnijeli su predsjednik druš- 
tva, Josip Krleža i zapovjednik Zlatko Pospiš, rasprave nije bilo pa 
je iznijeto prihvaćeno jednoglasno. Tijekom 2014. godine DVD 
Radoboj je uz otplatu rata kredita za vatrogasno vozilo imao i 
znatne izdatke na uređenju vatrogasnog doma na čemu treba 
zahvaliti Fondu za zaštitu okoliša i energetsku učinkovitost koji 
je financirao radove i Općini Radoboj koja osigurava sredstva 
za redovitu djelatnost i otplatu vozila. Na sreću u izvještajnom 
razdoblju nije bilo većih požara, pa je bilo tek desetak manjih 
intervencija. Skupštinu su pozdravili brojni gosti iz dobrovoljnih 
vatrogasnih društava, Vatrogasne zajednice Krapinsko-zagorske 
županije, Javne vatrogasne postrojbe iz Krapine i Općine Rado- 
boj. 

U prihvaćenom planu rada ističu se potrebe omasovljenja 
članstva, stručnom osposobljavanju aktivnih vatrogasaca, pro- 
vođenju preventive i sudjelovanju na raznim manifestacijama. 
(vir) 


Detalji s godišnje izvještajne skupštine DVD-a Radoboj 


praha ea barje: 


, Georetska izmjera cestovnog zemljišta 


Ovih dana započela je geodetska izmjera cestovnog ze- 
mljišta i snimanje izvedenog stanja na cesti kčbr 4528/4 koja | 
se proteže od lokalne ceste L2010 u smjeru Gornjeg Lužana do 
zaselka Ravenski. Radove izvode djelatnici Geo servisa d.o.o. iz 
| Podstrane koji su kao najpovoljniji ponuđač izabrani za obav- l 

ljanje gore navedenih radova. 


Dokumentacija i elaborat za predaju u katastar i zemljišne l 
knjige uskoro će biti pripremljeni. Kao uvjet za prijavu na na- 
| tječaje za dobivanje sredstava za izvođenje radova na cesta- | 
ma, potrebno je da su ceste ucrtane u katastru, te upisane u 
zemljišne knjige. S obzirom da na području općine Jesenje ima 
l nažalost još mnogo cesta koje nisu u katastru obilježene kao l 
ceste, već se vode kao livade i oranice, prvi korak u sređivanju 

l takvog stanja je izlazak na teren i obilježavanje stvarnog stanja, 
odnosno trase kuda cesta prolazi. Postupkom evidentiranja 
cesta u katastru i zemljišnim knjigama otvoriti će se nove mo- 

| gućnosti za financiranje radova na uređenju cesta i izeuropskih | 
fondova. 


== = om e jesi la. m. m, jee. md 


Vatrogasci proslavili tlagran sv. Florijana 


Dobrovoljno vatrogasno društvo Jesenje i ove je godine na svečani način 
obilježilo blagdan sv. Florijana, svog nebeskog zaštitnika. U nedjelju 3. svibnja 
ispred Vatrogasnog doma okupilo se dvadesetak vatrogasaca koji su nakon po- 
strojavanja krenuli na misu u župnu crkvu. Misu u spomen na sve mrtve i živuće 
vatrogasce služio je vlč. Danijel Herceg. 


Čestitajući vatrogascima na njihovom danu, velečasni Danijel je tom pri- 
likom istaknuo kako je sv. Florijan nesebično pomagao drugima, u ustrajnosti 
svjedočenja svoje vjere bio je zbog toga i pogubljen. Zato su ga vatrogasci s pra- 
vom uzeli za svoga zaštitnika jer su i oni kroz čitavu povijest svojom požrtvovno- 
šću i ljubavlju za bližnjega spremni pomoći uvijek i svakome. U spremnosti da 
pomognu svakom čovjeku, vatrogasci prenose tu veliku ljubav šireći duh zajed- 
ništva koji nam je svima tako potreban, a posebno u današnje vrijeme te im svi 
skupa na tome moramo biti zahvalni. Nakon mise slijedilo je zajedničko druženje 
s mještanima uz okrjepu koju su vatrogasci pripremili za tu prigodu. 


Vatrogasci su blagdan svojeg nebeskog zaštitnika proslavili zajedničkom mi- 
som u župnoj crkvi i druženjem sa mještanima 


VATROGASCI PROSLAVILI SVETOG FLORJANA U 
LEPAJCIMA 


Članovi dobrovoljnih vatrogasnih društava iz Radoboja, 
Jazvina i Lepajaca 3. svibnja okupili su se u kapeli Srca Isuso- 
va u Lepajcima u čast svog nebeskog zaštitnika sv. Florjana. 
Radobojski župnik vlč. Tomislav Novosel u prigodnoj pro- 
povjedi zahvalio se vatrogascima na požrtvornosti prilikom 
spašavanja i zaštite ljudi i imovine te pozvao sve nazočne da 
se pomole za duše umrlih vatrogasaca i za uspješno djelo- 
vanje naših vatriogasaca prilikom eventualnih elementarnih 
nepogoda. 

Vatrogascima su se ovom prilikom pridružili članovi Grad- 
skog puhačkog orkestra iz Via (1.J.) 


Vatrogasci iz Radoboja, Jazvina i Lepajaca u kapelici Sv. srca Isusovog 


m 


Molitvu vatrogasaca svojim su nastupom popratili članovi Gradskog 
puhačkog orkestra iz Krapine 

U Jegenju održana izvještajna komvencija zagorskog SDP-a 


Dana 25. travnja u Gornjem Jesenju SDP Krapinsko-zagorske 
županije održao je Izvještajno — tematsku konvenciju. Na kon- 
venciji su sudjelovali predsjednik vlade Zoran Milanović, ministri 
Mihael Zmajlović, Siniša Hajdaš Donćić, zamjenica ministra poljo- 
privrede Snježana Španjol te brojni ugledni stranački dužnosnici 
i njihovi gosti. U uvodnom dijelu sve prisutne u ime OO SDP-a 
Jesenje kao domaćina, pozdravio je tajnik Marijan Šoštarić koji 
je među ostalim istaknuo kako je; ,Ovaj dan važan za cijelu našu 
općinu jer je gospodin Zoran Milanović prvi predsjednik hrvatske 
Vlade koji je posjetio Jesenje“. 

Tematsko izlaganje započele su predsjednica Foruma mladih 
Agata Cvitić i predsjednica Foruma žena Dunja Špoljar koje su 
konvenciju izvijestile o aktivnostima foruma. 


O rezultatima rada SDP-ovog upravljanja u Krapinsko-zagor- 
skoj županiji govorio je krapinsko-zagorski župan Željko Kolar. 
“Ključni ekonomski pokazatelji svjedoče o najvećem rastu broja 
novozaposlenih u Hrvatskoj, rastu broja poduzetnika koji poslu- 
ju s dobiti u čemu smo treća županija u Hrvatskoj, jedna smo od 
rijetkih županija koje u međunarodnoj robnoj razmjeni ostvaruju 
suficit. Ulaže se u programe i inicijative u području obrazovanja i 
zdravstva, provode se projekti energetske učinkovitosti." - poru- 
čio je među ostalim Kolar. 


Siniša Hajdaš Dončić je okupljenima istaknuo kako SDP svoje 
politike u županiji provodi kroz forumalno upravljanje i stranački 
rad, a svi ti uspjesi temeljeni su na radu svih članova i članica koji 
pošteno, marljivo i ustrajno kroz svoje političko, profesionalno i 
ljudsko djelovanje doprinose uspjehu stranačke organizacije u 
županiji. “Jer sve politike koje se provode u našoj županiji, sve su 
to politike koje provodi i ova Vlada, SDP-ova Vlada koju vodimo s 
koalicijskim partnerima“, zaključio je Hajdaš Dončić. 

Okupljenim SDP-ovcima obratio se i Zoran Milanović koji je 
poručio da je socijaldemokracija stvorila Europu koja je mjesto 
najugodnije za život. Poručio je da socijaldemokracija nije niti 
ekstremna ljevica niti desnica, već je to glavna putanja razuma i 
odgovornosti. “Ni lijevo ni desno, nego pamet u glavu, to je soci- 
jaldemokracija', zaključio je Milanović. 

Nakon održane konvencije ugledne je goste u prostorijama 
Općine Jesenje primio načelnik Ivan Maligec te im darovao mo- 
nografije Općine Jesenje. 


MARKO TUŠEK PREDVODI MLADE SDP-OVCE 
RADOBOJA 


Na Izbornoj konvenciji Foruma mladih SDP-a Općine Ra- 
doboj za predsjednika je izabran Marko Tušek, a potpred- 
sjednica je Mihaela Vinceljak. Raspravljajući o zadacima mla- 
dih u radobojskoj općini, novoizabrani predsjednik Marko, 
istaknuo je kako će mladi članovi Foruma SDP-a nastojati se 
aktivno uključiti u društveno-politički život općine i županije 
s ciljem pružanja doprinosa razvoju cjelokupne zajednice. 

Na konvenciji je usvojen Pravilnik o ustrojstvu, te su pri- 
hvaćene smjernice rada za iduće razdoblje. Uz saborsku za- 
stupnicu, ujedno i predsjednicu Općinske organizacije SDP-a 
Općine Radoboj Dunju Špoljar, konvenciji je bila nazočna i 
predsjednica Foruma mladih SDP-a Krapinsko zagorske žu- 
panije Agata Cvitić. 


— 


Mladi SDP-ovci Općine Radoboj 


RADOBOJSKIM VINOGRADARIMA PET ZLATNIH MEDALJA 


UDRUGA VINOGRADARA | VINARA RADOBOJSKI PAJDAŠI | 
OVE JE GODINE ORGANIZIRALA OCJENJIVANJE KVALITETE VINA 
SVOJIH ČLANOVA. 


Prošla godina za vinogradare nije bila najpovoljnija, vremen- 
ski uvjeti pridonijeli su razvoju bolesti vinove loze, a ni grožđe 
prilikom berbe nije imalo potrebnu razinu šećera. Unatoč tome 
zahvaljujući iskustvu naših vinogradara i vinara imamo relativno 
dobro vino. Pokazuju to rezultati stručnog ocjenjivanja. Ukupno 
je dostavljeno četrdesetak uzoraka, a stručnjaci su procijenili da 
pet uzoraka zadovoljava sve uvjete za dodjelu zlatne medalje. 
Tako najbolja vina iz prošlogodišnje berbe imaju: Ivan Topolo- 
veec miješano bijelo, Janko Oraić zeleni silvanac i graševinu, te 
Zlatko Kunštek miješano bijelo. Zlatnu medalju dobio je i Josip 
Švaljek za kupinovo vino. 


Srebrna odličja pripala su devetnaestorici, a brončana osmo- 
rici vinogradara. Ostali su dobili priznanja za sudjelovanje u ocje- 
njivanju. Najbolji vinogradari dobili su mogućnost sudjelovanja 
na izložbi vina Krapinsko zagorske županije, koja će se održati u 
lipnju u Bedekovčini.(vir) 


u u E o au BE o E SE E BE Po 2, | 


j Uredenje puta na Strahinjčici | 


Tijekom ožujka 2012. godine na južnoj strani Strahinjčice 

| dogodio se veliki šumski požar. Tom prilikom opožareno je | 
52,70 ha šumske površine. 

l Da bi se moglo pristupiti sanaciji opožarenih površina, izvla- l 
čenju drvne mase, te pošumljavanju bilo je potrebno proširiti 

| put koji vodi od planinarskog doma do opožarenog područja. | 
Nakon što su prikupljena sva potrebna odobrenja za uređenje 
puta, prišlo se izvođenju radova. 


| Zbog vrlo nepristupačnog terena, velikog kamenja koje je l 
ušlo u prostor puta, te ga suzilo na mjestima na širinu pješač- 

I ke staze, bilo je potrebno primijeniti pneumatski čekić. Zbog l 
dugogodišnjeg neodržavanja puta, na dijelovima je došlo i do 
prem: stabala u prostor puta, te semorala izvršiti i nužna | 
sječa kako bi se put uredio na potrebnu širinu od 3,5 metara. 
Nositelj zahvata uređenja puta su Hrvatske šume d.o.o, Uprava 
šuma podružnica Zagreb, Sumarija Krapina, u suradnji sa Opći- 
nom Radoboj. Proširenjem i uređenjem puta od planinarskog 
[doma otvorio se i taj dio Strahinjčice, a novouređeni put imat | 

će vrlo veliku važnost kao BOI put. 
[ 


Radobojsko-Jesejanski list br. 73 / Godina VIII. / 29. svibnja 2015. 


7 e 


DRUŽENJE KRIZMANIKA 


Radobojski župnik Tomislav Novosel realizirao je obećanje 
krizmanicima i organizirao druženje sa kumovima i roditeljima na 
prostoru uz Župni ured. Druženje je održano u nedjelju 17. svibnja 
nakon sv. mise uz roštilj i dobro raspoloženje. 


Druženje krizmanika Župe Radoboj prošlo je u dobrom raspoloženju 


DANI RADOBOJSKE ŽUPE 


Uz obilježavanje 681. obljetnice prvog pisanom spomena 
Radobojkske župe od 29. do 31. svibnja održat će se Dani Župe 
Presvetog Trojstva Radoboj. U petak 29. svibnja održat će se sveta 
misa u Župnoj crkvi. U subotu 30. svibnja na igralištu Nogomet- 
nog kluba Radoboj cijeli će se dan održavati završni turnir prvo- 
pričesnika Zagrebačke nadbiskupije u malom nogometu. S po- 
četkom u 20 sati služit će se sv. misa. U nedjelju 31. svibnja kod 
kapele Majke Božje Lurdske formirat će se u 10.30 sati procesija uz 
sudjelovanje članova radobojskih udruga građana i krenuti prema 
Župnoj crkvi gdje će u 11 sati započeti sv. misa. 


DOBRO JE ČININITI DOBRO 
Župni Caritas tijekom lipnja organizira prikupljanje povratne 
plastične i staklene ambalaže radi prikupljanja sredstava za po- 
moć roditeljima s većim brojem djece koji žive na području rado- 
bojske župe u težim materijalnim uvjetima. Pozivaju mještane da 
uz prethodnu najavu dostave ambalažu u župnu dvoranu, gdje će 
biti evidentirana i čuvana. (Tekstovi i slike: J. Jambrek) 


PRIMILI PRVU PRIČEST 


U nedjelju 10. svibnja u Župi Presvetog trojstva Radoboj odr- 
žano je slavlje podjele sakramenta Prve pričesti. S početkom u 9 
sati Prvu je pričest primilo 9, a u 11 sati u Radoboju 35 mladih vjer- 
nika. Sakrament Prve pričesti ustanovio je Isus Krist na Posljednjoj 
večeri dijeleći preko kruha i vina svoje tijelo i krv sljedbenicima. 
U Radoboju su se prvopričesnici okupili ispred Zupnog dvora, a 
potom uz pratnju roditelja i drugih vjernika krenuli u procesiji u 
Župnu crkvu. 


e 


4 4 


U Lepajcima je prvu pričest primilo devetoro učenika, dok ih je u Ra- 
doboju bilo ukupno 35 


r 


odkrament Prve svete pričesti i krizme u župi Gornje Jesenje 

Sakrament Prve svete pričesti ove je godine u župi Jesenje pri- 
milo dvanaestero djevojčica i dječaka, na svečanoj misi u župnoj 
crkvi sv. Ivana Krstitelja. Prvopričesnici i njihovi roditelji okupili su 
se u kapelici u Župnom dvoru, a zatim u procesiji uz zvuk zvona 
sa župnikom Danijelom krenuli u crkvu. Na ovaj, za prvopričesni- 
ke uistinu radostan događaj kada prvi puta pod prilikama kruha 
primaju Tijelo Kristovo, došlo je mnoštvo rodbine i prijatelja pa je 
župna crkva bila puna vjernika. 

Recitacijama i molitvama prvopričesnici su zahvalili roditeljima, 
župniku i vjeroučitelju Danijelu Mežnariću koji su ih pripremali za 
ovaj njihov dan. U liturgijskom slavlju vlč. Danijel prvopričesnici- 
ma je poručio kako će primanjem pričesti posvjedočiti svoju vjeru 
i ljubav prema Kristu koju su u ime njih na krštenju izrekli njihovi 
roditelji. ,Spremno svjedočite svoju vjeru i u srcu nosite Krista ko- 
jeg ste danas pod prilikama kruha prvi puta primili“, poručio im je 
vlč. Danijel. 

U prisutnosti svojih roditelja, kumova i brojne rodbine u subo- 
tu 23. svibnja dvadeset jedan krizmanik primio je sakrament Svete 
potvrde. Svečano misno slavlje koje je počelo u 18. sati predvodio 
je mons. Josip Mrzljak, biskup Varaždinske biskupije a koncelebri- 
rali su vlč. Neven Blažon župnik iz Bednje i domaćin vlč. Danijel 
Herceg koji je biskupu uputio pozdravne riječi dobrodošlice. U 
homiliji biskup Mrzljak govorio je o Duhu Svetom koji je svjedok 
božje prisutnosti među ljudima. 


Vjernici su pozvani otvoriti se darovima Duha Svetoga, upra- 
vo je Krizma poticaj da kroz život idemo tim putem kojim nas On 
upravlja. Biskup je pozvao sve prisutne na istinski kršćanski život 
da budu primjer krizmanicima kojima je zatim u toj vjeri podijelio 
sakrament Potvrde. Na kraju misnog slavlja krizmanici su darovali 
biskupa košarom darova koje su oni pripremili a riječi zahvale upu- 
tio mu Neven Habjanec. 

VATROGASNA VJEŽBA NA STRHINJCICI 


Prostor oko Planinarskog 
doma na Strahinjčici bio je 
8. i 9. svibnja mjesto smotre 
osposobljenosti vatrogasaca 
Krapinsko-zagorske županije 
za sudjelovanje u spašavanju 
ljudi i imovine, te tehnike s 
kojom raspolažu. Županijski 
vatrogasni zapovjednik Mar- 
jan Lovrenčić želio je ovdje 


obaviti smotru pripadnika 
intervencijskih vatrogasnih 
postrojbi, uz istovremenu 


provjeru ispravnosti opreme i 
raspoložive tehnike, te funkci- 
oniranja radio veza. 


Sve to uz izvođenje vježbe 
i analizu. Povod okupljanja va- 
trogasaca na ovom mjestu bio 
je veliki šumski požar u ožujku 
2012. godine kada su se vatro- 
gasci borili s vatrenom stihi- 
jom puna četiri dana. U gaše- 
nju tog požara sudjelovali su 
pripadnici JVP Krapina, ZJVP 
Zabok, DVD-a Radoboj, Kra- 


pina, Jazvine, Jesenje Gornje, 
Đurmanec, Gornja Šemnica, 
Mihovljan, Škarićevo, Donja 
Šemnica, Novi Golubovec i Le- 
pajci. Ukupno je bilo angažira- 
no 79 vatrogasaca i 20 vozila. 

Interesantno je kako su 
vremenske prilike tih dana na 
prostoru požara bile povod i 
podloga za magistratski rad 
jednoj meteorologinji. 

Čelni ljudi Vatrogasne za- 
jednice — Krapinsko-zagorske 
županije smatrali su da su 
prostori spomenutog požara 
i sami događaji oko njegovog 
gašenja idealno mjesto za odr- 
Žavanje tečaja za vatrogasne 
časnike |. klase. Polaznici su 
uglavnom bili iz vatrogasnih 
postrojbi koje su 2012. godine 
sudjelovale u gašenju požara. 

Nakon okupljanja svih po- 
zvanih vatrogasnih postrojbi i 
svrstavanja raspoložive tehni- 


ke i opreme na platou uz pla- 
ninarski dom, županijski va- 
trogasni zapovjednik Marjan 
Lovrenčić izrazio je zadovolj- 
stvo odazivom vatrogasaca, te 
napomenuo da će se održati 
vježba gašenja šumskog po- 
žara, spašavanja unesrećenog 
sa električnog stupa, te rada 
vatrogasaca sa motornom pi- 
lom u slučaju gašenja šumskih 
požara, posljedica nevremena 
i osposobljavanja prometnica 
za normalno odvijanje prome- 
ta. Okupljenim vatrogascima 
obratili su se i predsjednik Va- 
trogasne zajednice Krapinsko 
zagorske županije Ivica Glas, 
napomenuvši između ostalog 
punu ozbiljnost i uvježbanost, 
te dobru opremljenost vatro- 
gasnih postrojbi, dokjekrapin- 
ski gradonačelnik Zoran Gre- 
gurović izrazio zadovoljstvo 
prikazanim vježbama i ospo- 
sobljenošću vatrogasaca. Žu- 


pan krapinsko zagorski Željko 
Kolar čestitao je vatrogascima 
na uspješno izvedenoj vježbi, 
zahvalio im ujedno na sudjelo- 
vanju u akcijama gašenja po- 
žara u drugim županijama, a 
posebno na pružanju pomoći 
nastradalima u poplavama za 
što su dobili posebno prizna- 
nje iz općine Drenovci. Župan 
je izrazio i spremnost Županije 
da i idućih godina izdvaja zna- 
čajna sredstava za opremanje 
vatrogasnih postrojbi, kako bi 
one bile još spremnije za su- 
djelovanje u spašavanju ljudi 
i imovine. 

Planinarsko društvo Stra- 
hinjčica ustupilo je vatrogas- 
cima prostorije doma i prostor 
oko doma, a za uzvrat vatro- 
gasci su vodu iz svojih cister- 
ni besplatno istočili u njihov 
spremnik. Tako su uz lijepo vri- 
jeme na kraju svi bili više nego 
zadovoljni. 


U vježbi gašenja požara sudjelovala je i ekipa DVD-a Radoboj sa svo- 


jim vatrogasnim vozilom 


U vježbi su sudjelovali i članovi DVD-a Jesenje 


lanovi vatrogasnih postrojbi postrojeni ispred svojih vozila i ostale opreme prije početka vježbe. 

DANI ORHIDEJA U RADOBOJU 


Javna ustanova za uprav- 
ljanje zaštićenim prirodnim 
vrijednostima Krapinsko-za- 
gorske županije u suradnji s 
Općinom Radoboj obilježila 
je 22. svibnja Međunarodni 
dan biološke raznolikosti i 
Dan zaštite prirode u Repu- 
blici Hrvatskoj održavanjem 
manifestacije Dani orhideja 
s ciljem podizanja svijesti 
javnosti o potrebi zaštite pri- 
rode te važnosti suživota čo- 
vjeka i prirode. 

Manifestacija je započela 
15. svibnja predstavljanjem 
unutarnjeg uređenja Centra 
za prirodu Zagorje koje je su- 
financirano od strane Fonda 
za zaštitu okoliša i energet- 
sku učinkovitost u sklopu 


projekta integracije u EU Na- 
tura 2000-NIP Ministarstva 
zaštite okoliša i prirode. Pre- 
ma muzeološko izvedbenom 
rješenju, Centar za prirodu 
opremljen je edukativnim 
pomagalima u svrhu provo- 
đenja škole u prirodi kroz ra- 
dionice i terensku nastavu u 
skladu sa nastavnim progra- 
mom za učenike osnovnih i 
srednjih škola. 


S obzirom na višenamjen- 
sko korištenje Centra, glavni 
alat za edukaciju je ormar 
za interpretaciju koji se sa- 
stoji od 6 dijelova od čega 5 
dijelova predstavljaju sceno- 
grafske teatre po temama za 
šumsko stanište, travnjake, 
vodeno stanište, zajednice 


pukotine stijena, te geologiju 
i paleontologiju. 

U Centru su postavljene 
dvije interpretacijske grafi- 
ke koje prikazuju zaštićena 
područja u Krapinsko-zagor- 
skoj županiji i ekološku mre- 
žu Natura 2000. Eksterijer 
Centra opremljen je ubranom 
klupom, natpisom naziva 
Centra, te dvjema interpreta- 
cijskim pločama Radobojski 
trnac i Kultivirana staništa. 
U sklopu unutarnjeg uređe- 
nja izrađeni su edukativni 
animirani filmovi koji prate 
teme i sadržaj ormara za in- 
terpretaciju. 

Prezentaciji koju je vodila 
ravnateljica Javne ustanove 
za upravljanje zaštićenim 


prirodnim vrijednostima 
Krapinsko-zagorske županije 
dipl. ing. Dijana Hršak među 
brojnim gostima bili su i ovu 
vrijednu akciju u kraćim izla- 
ganjima pozdravili: saborska 
zastupnica Dunja  Spoljar, 
zamjenik župana Anđelko 
Ferek-Jambrek i općinski na- 
čelnik Anđelko Topolovec. 


Nakon predstavljanja 
koncepta unutarnjeg ure- 
đenja Centra, slijedila je 
prezentacija Orhidoflora 
Hrvatskog zagorja Ljiljane 
Borovečki Voska i Dubravka 
Šinceka, koji su na zanimljivi 
način sudionike upoznali sa 
čak 40 vrsta orhideja koje su 
zabilježene na području Hr- 
vatskog zagorja. 


m7__] 


Prisutni na prezentaciji uređenja Centra za prirodu Zagorje 


Uređen je i prostor ispred samog Centra, postav- 
ljanjem klupa za odmor posjetiteljima 


Ravnateljica Centra, Dijana 
Hršak 


Drugi dan manifestacije zapo- 
čeo je sa predavanjem Orhideje 
istočnog prigorja Medvednice Ve- 
sne Zadravca. Kako bi se široj jav- 
nosti predstavile orhideje, svim 
sudionicima podijeljen je plakat 
Orhideje Hrvatskog zagorja. 

Zatim je uslijedilo zanimljivo 
predavanje Bliski susreti zmijske 
vrste Mladena Zadravca sa kori- 
snim savjetima i upozorenjima što 
bi trebali uraditi prilikom susreta 
sa zmijama. Kao vrhunac manife- 
stacije organiziran je obilazak Pla- 
ninasko-poučne staze Putevima or- 
hideja uz stručno vodstvo na kojoj 
su sudionici mogli uživo vidjeli 15 
vrsta orhideja. Zajedničko druže- 
nje završeno je uz ručak u Lovač- 
kom domu. 


Organizatori Dana orhideja za- 
hvaljuju Općini Radoboj, Ljiljani 
Borovečki-Voska, Dubravku  Šin- 
ceku, Roku Čičmiru, Mariju, Vesni 
i Mladenu Zadravec i Lovačkom 
društvu Strahinjščica na pomoći 
oko organizacije i održavanja ma- 
nifestacije. 


Tekst i fotografije Petra Šemnički 


Drugog dana, iako je bilo loše vrijeme veliki broj zainteresiranih krenuo je na obilazak Staza orhideja uz koje su postav- 
ljeni informativni panoi, a vrijedno je vidjeti i neke od najljepših orhideja kao što su Kacigosti kaćun i Kokica mušica. 


€ o 

NOVOSTI IZ OŠ SIDE KOŠUTIĆ RADOBOJ d 2 ba 


DAN PLANETA ZEMLJE 


22. travnja 2015. godine u našoj smo školi obilježili Dan 
planeta Zemlje. Cilj obilježavanja je upozorenje na opasnosti 
koje prijete životu na Zemlji, ekosustavima i urbanim zonama, 
uslijed razvoja industrije, povećane potrošnje energije, global- 
nog zagrijavanja i klimatskih promjena.Ovaj značajan datum 
se obilježava kako bi svjetska populacija postala svjesna svoje 
odgovornosti prema planetu na kojem živi i tako smanji nega- 
tivan utjecaj na životnu sredinu. 


Razredni odjeli od 1.a do 8.b razreda sakupljali su plastične 
boce i čepove. Razred koji sakupi najveći broj čeka nagrada, a 
akcija se nastavila do kraja tjedna. Uređivali smo cvjetne gredi- 
ce; učenici razredne nastave u Radoboju uređivali su rondelu u 
školskom parku, a učenici Područnih odjela Jazvine i Šemnica 
Gornja okoliš svojih škola. Osim toga, učenici su bojali karton- 
ske kutije za pravilno odlaganje otpada koje su postavljene u 
holu škole. 


Da bi Zemlja bila čista moramo se potruditi svi, mali i veli- 
ki! Učiteljica Sanja Dunaj 


Priprema i uređuje: Jasenka Marmilić 


POSJETILI SMO KIKI FILM 
FESTIVAL 


28. travnja učenici razredne nastave iz matične škole u Rado- 
boju i područnih odjela Jazvine i Gornja Šemnica posjetili su 4. 
KIKI - međunarodni festival dječjeg filma. 


KIKI festival održavao se u Multimedijskom centru u Zaboku 
od 27. do 29. travnja, a organizirali su ga Društvo Naša djeca Za- 
bok i Gokul - Građanska organizacija za kulturu. 

Učenici su uživali u projekciji 8 animiranih filmova čiji su au- 
tori iz Hrvatske, Švicarske, Rusije, Francuske i Ukrajine. Festival je 
inače natjecateljskog karaktera, pa je autoru najboljeg filma po 
izboru dječjeg žirija dodijeljena nagrada. 

Veseli nas što smo bili publika na ovom festivalu i uživali u 
prelijepim filmovima. Jasenka Marmilić 


SVEČANOST 17 NAGRADE Manifestacija Radobojsko proljeće — Dani rad “Priča o Osmijehu"", te Dominiku Tomiću, 
. Side Košutić već se 17 godina održava u Ra- —8.r za rad “Oče, tvoje ruke". Drugu Nagradu 


SIDE KOŠUTIĆ 


doboju. Program manifestacije u organizaciji 
Kulturno-obrazovnog društva Side Košutić, tra- 
jao je od 7. do 13. svibnja te je obuhvatio niz 
tematskih radionica. Središnje događanje bila 
je dodjela 17. Nagrade Side Košutić za literarna 
djela učenika osnovnih škola na temu “Polju- 
bi grumen zavičajne zemlje i prošapći — hvala" 
koja je održana u subotu 9. svibnja u OŠ Side 
Košutić u Radoboju. 


Na literarnom natječaju sudjelovali su uče- 
nici 25 osnovnih škola iz cijele Hrvatske, a 
pristiglo je 246 radova — pjesama i proznih tek- 
stova. Prosudbeno povjerenstvo u sastavu Stje- 
pan Lice, Nada Babić, Mirko Ivanjek i Ančica 
Ivanjek, izdvojili su 24 rada koja su nagrađena. 
20 radova zaslužilo je treću Nagradu, dok su po 
dva rada dobila drugu i prvu Nagradu. Dvije 
prve Nagrade otišle su u OS Ante Kovačića u 
Zagreb. Dodijeljene su Barbari Dujmović, 3.r za 


osvojile su Jelena Bubanko, 5.r iz OS Donja 
Stubica za pjesmu “'Stara coka" i Ana Tarle, 
učenica 8.r OS Kantrida iz Rijeke za rad “'Pre- 
poznajemo li prave vrijednosti u životu'. Od 
20 dobitnika treće Nagrade izdvajamo Lorenu 
Potočki, učenicu 8.r OS Side Košutić Radoboj 
koja je napisala pjesmu “'Rubec ljubavi" i La- 
uru Vlašić, učenicu 6.r OŠ “Lj. Gaj" Krapina, 
PŠ Donja Šemnica s radom “'Šerce koje leži v 
Šemnici*'. 


Kulturno-umjetnički program dodjele 17. 
Nagrade Side Košutić osmislila je profesorica 
Dubravka Habjanec. Uz čitanje nagrađenih ra- 
dova, nazočnima su se obratili Ančica i Mirko 
Ivanjek, a zbor Vrijeskice otpjevao je niz pje- 
sama i tako uveličao ovaj događaj. Posebno 
ozračje zajedništva, prijateljstva i druženja i ove 
je godine oživjelo Sidina djela, te se veselimo 
susretu dogodine. Jasenka Marmilić 


FESTIVAL MATEMATIKE U TUNELJSKIM TOPLICAMA 


U Tuheljskim Toplicama je u petak 15. 
svibnja 2015. održan prvi Festival mate- 
matike Krapinsko-zagorske županije. 


Na Festivalu su se natjecale 53 ekipe 
od po četiri učenika iz osnovnih škola 
naše županije. Natjecalo se ekipno u 3 
kategorije “34"'56“ i "78". Našu je školu 
predstavljalo 5 ekipa. Razrednu nastavu 
predstavljale su m 
ekipa 1 (Marko 
Kiseljak, 3.a, Pe- 
tra Strahinec, 3.a, 
Ena Vuzem, 4.a, 
Anamarija Krleža, 
4.a) i ekipa 2 (Ivan 
Šalković, 3.b, Nina 
Topolovec, —3.b, 
Tin Fruk, 4.b, Mir- 
jana Kiseljak, 4.b). 
Mentorice ekipa 1 
i 2 su Laura Kuko- 
vačec, Ana Barto- 
lec, Tamara Poljak 
iKarmen Martinić. 
Predmetnu — na- 
stavu predstavili 
su: ekipa 1 (Ivona 
Bistrović, 6.a, Do- 


magoj Gerić, 6.a, Lorena Puljko, 5.a, Mati- 
ja Vidović, 5.b), ekipa 2 (Antonio Macan, 
6.a, Andrija Mikša, 6.a, Lana Švaljek, 5.a, 
Leonarda Jedvaj, 5.b) i ekipa 3 (Lorena 
Pažameta, 7.b, Dominik Puljko, 7.b, Jan 
Fruk, 7.a, Lana Vuzem, 7.a). Mentori su im 
Dragica Šalković i Ivica Švaljek. 


Ekipa 1 kategorije “56“u jakoj konku- 


renciji od 20 ekipa osvojila je drugo mje- 
sto što im je osiguralo brončane medalje. 
Ekipa 2 kategorije “34“ iz PŠ Jazvine zau- 
zela je od 19 ekipa zavidno 4. mjesto. 

Čestitamo svim učenicima natjeca- 
teljima i njihovim mentorima. Učiteljica 
Dragica Šalković 

OBILJEŽILI SMO 
SVJETSKI DAN KNJIGE 


30. travnja u knjižnici je održan kviz povodom obilje- 
žavanja Svjetskog dana knjiga. Sudjelovali su učenici 6. 
razreda, a natjecali su se u poznavanju knjige Ljubavni 
slučaj mačka Joje, Branke Primorac. 


Iva Oraić, Ivona Bistrović i Anamarija Švaljek činile su 
ekipu Sumari, dok su Martina Sajko, Ana Broz i Antonio 
Macan bili okupljeni u skupini Bobice. Izvlačeći pitanja 
na papirićima, učenici su usmeno odgovarali na njih. 


Malo bolji rezultat postigla je skupina Sumari, no na 
kraju su svi dobili zaslužena priznanja i poklone. Tako 
smo već tradicionalno - kvizom i natjecanjem obilježili 
Svjetski dan knjiga i autorskih prava. 


Jasenka Marmilić 


SVI SMO MI JEDNA ŠKOLA - SPORTSKI DAN U JAZVINAMA 


27. travnja, u sklopu projekta Svi smo mi jedna škola, u Jazvinama je održan sport- 
ski susret među učenicima razredne nastave centralne škole i područnih škola. 


Učenici PRO Jazvine goste su pozdravili prigodnom pjesmom ,,Prijateljstvo“ te 
riječima dobrodošlice poželjevši im što bolji plasman u igrama. Izvlačenjem papirića 
formiralo se 10 ekipa — Skakavci, Puževi, Tratinčice, Maslačci, Djeteline, Zečevi, Pčele, 
Leptiri, Bubamare i Zvončići. Igre su bile organizirane po stanicama - Pljesni i pobje- 
/. gni, Marama, Prolaz, Graničar, Konjanici, Plahtomat i Poligon brzine. Skupine su prola- 
zile stanicama i skupljale bodove. 


S nekim igrama učenici su se susreli prvi put i nisu krili oduševljenje te su neke igre 
ponovili i tako zaradili bonus bodove. Nakon igara, učenici su odmorili uz zajednički 
obrok i druženje. Na likovnoj kulturi učenici su u skupinama, po razrednim odjeljenji- 
ma, pastelama slikali simbole svoga razreda, gdje su jedino slogom i zajedništvom 
mogli napraviti što uspješnije radove. U međuvremenu su prebrojani bodovi i dvije 
ekipe dijelile su prvo mjesto. Dodatnom igrom - potezanjem užeta, Tratinčice su od- 
. nijele pobjedu te zaslužile diplome i nagrade za osvojeno prvo mjesto. Ostali učenici 
počastili su se omiljenim slatkišima te zasluženo čestitali našim prvacima. Na kraju 
druženja potezalo se uže, dječaci protiv djevojčica. Na iznenađenje mnogih, pobijedile 
, su djevojčice. 

U vedrom raspoloženju učenici PRO Jazvine ispratili su svoje goste i tako je još 
jedan susret u sklopu projekta Svi smo mi jedna škola priveden kraju. 


Učiteljice PRO Jazvine 


Učenici, učitelji i ostali djelatnici naše škole su u petak, 15. 
svibnja 2015. izveli vježbu evakuacije, te na taj način ujedno 
obilježili Dan Sv. Florijana. Tijekom posljednjeg nastavnog sata 
oglasilo se zvono za uzbunu, te su učenici sa svojim učiteljima 
napustili prostor škole prema propisanom planu evakuacije. Svi 
zajedno smo još jednom pokazali da nas nikakva elementarna 
nepogoda, ukoliko do nje dođe, ne može iznenaditi. 


Nakon vježbe evakuacije vatrogasci su na školskom dvorištu 
održali pokaznu vježbu i upoznali naše učenike s vatrogasnim 
vozilom i ostalom opremom kojom se svakodnevno služe. 
Učenici su se također mogli okušati u gašenju požara što ih je 
posebno obradovalo. Zahvaljujemo našim vatrogascima izDVD-a 
Radoboj što su nas još jednom posjetili i omogućili učenicima 
uvid u svoj rad. Dijana Šalković, učiteljica njemačkog jezika 


SVJETSKI DAN SPORTA VATROGASNI SAT I VJEŽBA EVAKUACIJE 


Co dr tad MEK H je 


Svjetski dan sporta u našoj se školi obilježio 30. travnja. Uče- 
nici nisu imali sedme satove, već su sa svojim učiteljima otišli na 
pripremljene programe. Dječaci i djevojčice iz svakog razreda 
bavili su se različitim sportovima. 

Učenici 5.a i 5.b razreda međusobno su na igralištu pokraj 
dvorane igrali graničara, baš kao i 6.a koji se podijelio na dvije 
skupine i igrao na košarkaškom igralištu. Dječaci iz 7.a i 7.b ra- 
zreda međusobno su zaigrali nogomet na školskom igralištu, a 
djevojčice istih razreda zabavile su se uz aerobik s učiteljicom 
Magdalenom Zelimorski u maloj dvorani. Osmaši su također 
igrali nogomet u školskoj dvorani, a osmašice odbojku sa svo- 
jim razrednicama. 


Svi su se dobro zabavili na događaju koji se već dugo obi- 
lježava u našoj školi. Nezaobilazne bijele majice i dobru volju 
viđamo svake godine na ovaj dan. U zdravom tijelu zdrav duh, 
sretan dan sporta! Helena Poljak, 7.a 

Dodjela Zelene zastave 


Ove godine obilježavamo 
14 godina sudjelovanja u 
projektu Međunarodnih 
eko-škola. 15.05.2015. 

u Restoranu Globus na 
Zagrebačkom velesajmu 
dodijeljena nam je Zelena 
zastava, za dugogodišnji rad 
na promicanju ekologije. 

Svečanoj dodjeli prisust- 
vale su učiteljice Erika Tušek 
Vrhovec, koordinatorica eko- 
škole i Nikolina Milinković, 
učiteljica biologije koja ove 
godine provodi dva nova 
eko projekta Kišni vrt i Naše 
vode. 

Zahvaljujemo našim pok- 
roviteljima Općini Jesenje, 
Krakom-u Krapina i Krapin- 
sko-zagorskoj županiji. 


Priprema i uređuje: Erika Tušek Vrhovec 


Završena akcija prikupljanja namirnica za 
socijalnu samoposlugu GDCK-a 


U tijeku tjedna Hrvatskog Crvenog križa od 08.-15.05.2015. 
u našoj školi organizirana je akcija prikupljanja namirnica za so- 
cijalnu samoposlugu Gradskog društva Crvenog križa Krapina 
u kojoj se opskrbljuje šezdesetak najugroženijih građana Gra- 
da Krapine i općina Đurmanec, Jesenje, Petrovsko i Radoboj. 

U akciji je prikupljeno: 9 kg brašna, 15 kg šećera, 4 | ulja, 
4 | mlijeka, 3 kg soli, 13 kg tjestenine, 4 kg riže, 1 kg palente, 
1 kg griza, 4 kom juhe, 5 komada konzerve, 1 marmelada, 10 
komada sapuna za ruke, 12 komada šampona za kosu, 6 pasti 
za zube, 4 komada četkica za zube, 2 komada deterdženta za 
posuđe od %% |, 1 komad ječmene kaše, 2 komada krušnih mrvi- 
ca, 1 čaj, 1 papar, 5 komada pudinga, 1 krema za ruke, 1 | vode, 
ukupno 109 kg namirnica. 


Prikupljene namirnice preuzeo je ravnatelj GDCK-a Davor 
Šimunović. 

Zahvaljujemo svim učenicima i njihovim roditeljima na nji- 
hovom doprinosu ovoj akciji! 


9. Mai Europatag - 9 may European day 


Dan Europe se svake godine obilježava 9. svibnja. 
9.svibnja se uz himnu i zastavu smatra europskim simbo- 
lom. | u našoj školi obilježili smo taj dan. 


Pripremili smo razne aktivnosti u holu škole koje su se 
odvijale pod odmorima. Pod odmorima smo slušali pop 
glazbu na više europskih jezika. Osmaši su vodili aktivno- 
sti. Vodili su kviz“Koji je glavni grad...?". Učenici su izvlačili 
pitanja i za svaki točan odgovor dobivali bod. Na podu su 
učenici slagali puzzle - zemljovid, koji je sastavljen od poje- 
dinih zemalja u bojama zastava, a kojeg je izradila likovna 
skupina. Učenici su mogli razgledavati izložbu malih zasta- 
vica europskih zemalja. Najzanimljiviji je, doduše, bio veliki 
zemljovid s razglednicama iz različitih europskih zemalja, a 
koje su napisali učenici 6., 7. i 8.razreda. Učenici su mogli 
listati i monografiju o europskim gradovima. Baš bi bilo za- 
nimljivo posjetiti neki od europskih gradova i vidjeti sve te 
znamenitosti! 

Razred s najviše bodova proglašen j je pobjednikom, a to 
su bili 2. i 3.razred. Čestitamo im i pohvaljujemo ih za trud, 
znanje i zalaganje. Cilj ovog projekta bio je upoznati različi- 
te jezike i običaje europskih zemalja jer što bolje upoznaš 
pojedinu zemlju, to bolje razumiješ i njezine stanovnike, a i 
bolje shvaćaš vlastiti narod. 

Alexandra Krklec, prof. 

Predstojeći upisi u srednje škole - obavijest 
poditeljima i učenicima 
Na mrežnoj stranici škole (http://os-gornje-jesenje.skole. 
hr/) možete pratiti sve informacije o predstojećim upisima u 


srednje škole. Informacije se ažuriraju svakodnevno, tako da 
vas pozivamo da budete redoviti u praćenju svih obavijesti 


Isto tako uputno je da pratite i mrežne stranice srednjih 
škola u koje se učenici namjeravaju upisati. 


llevo 4 srednju!!! 


WE, 


Povodom 
manifesta- 
cija Dani 
orhideja koja 
se 15.i 16. 
svibnja 2015. 
održavala u 
Radoboju, 
učenici naše 
škole bili su 
na terenskoj 
nastavi s ove 
strane Stra- 
hinjčice i pri 
tome su pro- 
našli orhideju 
na njezinom 
prirodnom 
staništu. 


Izlet učenika predmetne 
nastave u Pulu 


Dana 15.svibnja 2015 u šest sati učenici 5.- 8. razreda naše 
osnovne škole krenuli su na jednodnevni izlet u Pulu. Vožnja u 
smjeru Pule trajala je pet sati uključujući kratke stanke. Tije- 
kom vožnje vodič Vito učenicima je govorio nešto o mjestima 
kroz koje su prolazili. Učenici su u Pulu stigli u 11 sati. Prvo na 
popisu je bilo razgledavanje Arene uz stručno vodstvo gospo- 
đice Danijele. Ona je učenike upoznala s mnogim krasotama 
Arene i samog grada Pule. 


Nakon razgledavanja bio je zakazan ručak u restoranu Do- 
Ice Vita. Nakon ručka učenici su imali malo slobodnog vreme- 
na da sami razgledaju grad Pulu. Polazak kući bio je u 16 sati. 
Na putu kući učenici su svratili u Mc Donald's. Tamo su proveli 
kraće vrijeme nakon kojeg su krenuli kući. Na mjesto polaska, 
ispred Doma kulture, stigli su u 21 sati. Po mišljenju učenika 
ovaj izlet je bio najbolji, najzanimljiviji i najpoučniji izlet do 
sada. Sara Draganić i David Gašparić, 8.r 


as _ 
> masa 


Izlet učenika razredne nastave 
u Gornju Stubicu i Mariju 


Bistricu 


15.5.2015. godine učenici od 1. do 4. razreda OŠ Gornje Je- 
senje, njihove učiteljice i vjeroučitelj bili su na izletu u Mariji 
Bistrici i Donjoj Stubici. 

Iz Gornjeg Jesenja krenuli su u 8 sati. Stigavši u Mariju Bi- 
stricu učenici su uživali razgledavajući poznato marijansko 
svetište - Svetište Majke Božje Bistričke. Nakon toga sudjelo- 
vali su u radionici Izrade licitarskih srca. 


Potom se nastavili put u Donju Stubicu, gdje su učenici uz 
stručno vodstvo razgledali Muzej seljačkih buna te Gupčevu 
lipu. 

Pri povratku kući navratili su u Pizzeriu Oro-Goro gdje su 
učenici uživali u ugodnom ambijentu i ukusno pripremljenoj 
hrani. Učiteljice razredne nastave 


Psi 


> < Psi 


Po 


> 

Franciska i Josip Galov 


Dijamantnu obljetnicu 
zajedničkog života proslavili 
su Franciska i Josip Galović u 
župnoj crkvi sv. Ivana Krsti- 
telja. Daleke 1955. godine na 
blagdan Jurjeva oni su jedno 
drugom obećali vjernost u cr- 
kvi Uzvišenja svetoga Križa u 
Svetom Križu Začretju, gdje je 
Franciska provela svoju mla- 


Foto studia FRK 


Već pri prvom susretu iz- 
među dvoje mladih rodila se 
ljubav koju su ozakonili prije 
šezdeset godina i koja traje do 
današnjih dana. Nizale su se 
godine, polako su gradili svoj 
dom i stvarali obitelj u kojoj im 
se rodilo troje djece, šestero 
unučadi i osmero praunučadi. 


U ona vremena živjelo se 


zaposleni, trudio se da svojoj 
obitelji osigura pristojan život 
u čemu mu je kao domaćica 
uvijek spremno — pomagala 
Franciska. 


Kad čovjek pogleda, šez- 
deset godina izgleda mnogo, 
no lijepo je živjeti kada pokraj 
sebe imaš onoga koji ima ra- 
zumijevanja i strpljenja i onda 
kad nije baš sve onako kako 


Mar: 


dost. skromno, a i Josip kao jedini 


ić proslavili 00-ohljetnicu zajedničkog života 


bismo poželjeli, ističu slavlje- 
nici. 

Danas se živi drugačije, 
ljudi su sve manje zadovoljni 
iako imaju puno više svega 
nego u prošlim vremenima. 
Covjek treba biti zadovoljan s 
onim što ima, strpljivo podno- 
siti svaki trenutak svojeg živo- 
ta, njemu se radovati i graditi 
svoju budućnost. 


———————=——= u 


U prošlom smo broju pi- 
sali o posjeti radobojski po- 
ljoprivrednika, proizvođača 
češnjaka Udruzi u Ceriću. 

U međuvremenu stigla 
je i informacija da je eduka- 
ciju sufinancirala Krapinsko- 
... zagorska županija, koja osi- 
« 3 gurava određena sredstva 


ŽUPANIJA POMOGLA UZGAJIVAČE 
GESNJAKA 


za upravo ovakove akcije. 

Ujedno se ispričavamo 
čitateljima zbog krivog pot- 
pisa za sliku objavljenu uz 
navedeni članak. 


Snimka je nastala na po- 
ljima u Ceriću, a ne na njivi 
Zeljka Novačkog u Gornjoj 
Šemnici. 


SUNCE, TUČA, 
VJETAR, KIŠA 


Ovog smo proljeća na području Radoboja bilje- 
žili različite vremenske uvjete. Bilo je vruče, duže 
razdoblje bez kiše, imali smo tuče, jak vjetar i dosta 
kiše zadnjih dana svibnja. 


Meteorološka kućica u vinogradu u blizini sre- 
dišta Radoboja tako je zabilježila najvišu ovogodiš- 
nju temperaturu 13. svibja 26 stupnja, dok je naj- 
niža bila u noći između 18. i 19. travnja -1 stupanj 
Celzija. Od polovice veljače do polovice svibnja 
ukupno je palo samo 91,1 litar kiše po četvrornom 
metru, da bi 14. svibnja palo 11,7, a 20. svibnja 7,6 
litara. 


Slijedi potom nekoliko kišnih dana, najviše 22. 
svibnja 64,5 litara tako da je udrugoj polovici svib- 
nja palo ukupno 105,9 litara kiše na kvadratni me- 
tar površine. 


Tuče je bilo u dva navrata, srećom uz kišu pa 
nisu u samom centru Radoboja zabilježene veče 
štete. Više tuče palo je u južnom i istočnom djelu 
Općine. Vjetar je na mahove imao brzinu oko 60 ki- 
lometar a najviše se njegova snaga vidi na tek izni- 
klom kukuruzu. 


Instrumenti u meteorološkoj kućici bilježe niz podataka o vremenskim prilikama. 

NAKON NIZA POBJEDA RADOBOJ POSUSTAO 


Nakon pet uzastopnih pobjeda no- 
gometaši Radoboja doživjeli su poraz 
od posljednje momčadi na tablici. NK 
Klas u 25. kolu Četvrte HNL -središte 
pobijedio je Radoboj 3:0. 

Uslijedila je pobjeda od 2:0 protiv 
Banovca te dva istovjetna nerješena re- 
zultata 1:1 protiv Dinama u Odranskom 
Obrežju te Ponikvi u Radoboju. NK Ra- 
doboj je tako nakon odigranih 28 kola 
prvenstva na 12. mjestu sa 33 osvojena 
boda, no redosljed se može promjeniti 
nakon odigravanja odgođenih utakmica 
zbog poplava večeg broja igrališta. Za 
sada je razlika od devetog do trinaestog 
mjesta samo četiri boda pa će se mnogo 
toga znati nakon što se odigraju zaosta- 
le utakmice i dva preostala kola. 


RADOBOJ- PONIKVE 1:1 


U nedjelju 24. svibnja na igralištu u 
Radoboju susreli su se NK Radoboj i NK 
Ponikve. Već u sedmoj minuti gosti su 
poveli jednim dosta čudnim zgoditkom. 
Igrač Ponikvi gotovo iz kornera uputio 
je loptu prema golu koja je na iznenađe- 
nje svih, a najviše domaćeg vratara Ra- 
nogajca odsjela u gornjem lijevom kutu 
njegova gola. Radoboj se od tog šoka 
nikako nije mogao oporaviti pa sve do 
tridesete minute nisu uputili ni jedan 
udarac prema gostujućem vrataru a isto 
tako nisu izveli ni jedan udarac iz kuta. 
Igraći iz Zagreba bili su mnogo aktivniji, 
brži i opasniji, pa je rezultat od 0:1 na 
kraju prvog poluvremena bio još i dobar 
za domaćina. Igra je nešto poboljšana u 
drugom poluvremenu a to je rezultiralo 


i pogotkom Dleska u 62 minuti. Bilo je 
to nažalost sve i još su jednom izgublje- 
na dva boda. 


Radoboj je igrao u sastavu: H. Rano- 
gajec, 1. Hrvoj, M. Krkalo (od 68. min.M. 
Vidović), N. Antolić, M. Zaplatić, M. Sin- 
ković, M. Novaković, M. Majcenić (od 46. 
min. D. Kranjčec), D. Dlesk, I. Medved i 
N. Korenić. 


Slijedeću utakmicu Radoboj igra na 
domaćem terenu protiv NK Libertasa iz 
Novske u subotu 30. svibnja s početkom 
u 17 sati. Dok se u posljednjem kolu 
susreće s kandidatom za prvo mjesto, 
Lekenikom, na njegovom terenu. Nakon 
toga, po svemu sudeći slijede dvije kva- 
lifikacijske utakmice za ostanak u ovom 
rangu natjecanja. 


, . "ud 


B i. : - 3 = i 

Nogometaši NK Radoboj pred početak utakmice protiv Ponikvi 
1 Na — ovogodišnju — malonogometnu 
općinsku ligu u Jesenju koja se tradiciona- 


Ino igra na proljeće svake godine prijavilo 


l se devet ekipa. 


Organizator Udruga za šport i rekreac- 
l iju odlučio je da liga bude otvorenog tipa 
pa su se prijavile i neke ekipe iz Krapine, 


| Vrbna, i Zagorske Koprivnice. 


Nakon 9 odigranih kola na nogometnim 

| igralištima u Gornjem i Donjem Jesenju i 
Cerju naziru se polufinalisti koji će ući u 
završnicu koja će biti održana povodom 


proslave Dana Općine. 


U završnicu su se plasirale 4 domaće 


ekipe; Kokoti, Asevi, Kumovi i Cerje. _ 


Budući da su u dosadašnjim susretima ove 


[ skipe pokazale solidno malonogometno (< 


umijeće završnica će gledateljima ponu- 


diti uzbudljivo nadmetanje i neizvjesnost | 
I ovogodišnjeg pobjednika do samoga kra- | 


a 

GEZDEGET GODINA DJELOVANJA DOBROVOLJNOG VATRORASNOG DRUŠTVA JAZVINE (1) 


x; 
Load 


Andrija Došen, predsjednik DVD-a 
Jazvine od 1955. do 1978. godine 


PRVA INTERVENCIJA 


Prvih godina djelovanja 
Dobrovoljnog vatrogasnog 
društva Jazvine sve su aktiv- 
nosti usmjerene na osposo- 
bljavanje aktivnih članova 
za sudjelovanje u akcijama 
gašenja požara, na nabavu 
potrebne opreme i osigura- 
vanje potrebnih sredstava 
za rad društva. Prva vatro- 
gasna intervencija dogodila 
se nepune tri godine nakon 
osnivanja. Bilo je to 21. lip- 
nja 1958. godine kada su 
vatrogasci iz Jazvina su- 
djelovali u gašenju požara 
u Radoboju. Zadnjeg dana 
iste godine vatrogasci iz Ja- 
zvina gasili su požar u Ore- 
hovcu Radobojskom, gdje 
su prema zapisima djeca 
zapalila stog kukuruzovine, 
a vatra se proširila na staju. 
Ocijenivši, da za uspješno 
sudjelovanje u gašenju po- 
žara društvo mora imati i 
odgovarajuće = prijevozno 
sredstvo agilni predsjednik 
Andrija Došen i zapovjed- 
nik Mirko Tušek uspijevaju 
nabaviti prvo vozilo Cher- 
volet, kojeg su vatrogasci 
nazvali Đems. Vozilo je bilo 
u funkciji do 1966. godine, 
kada je zbog dotrajalosti za- 
vršilo na otpadu. 


NAJBOLJI U HRVATSKOJ 

Djelovanje DVD-a Jazvi- 
ne u narednim godinama 
u stalnom je usponu, pa se 
među ostalim aktivnostima 
prilazi i osnivanju omladin- 
skog odjeljenja. Pokazalo 
se to kao značajan potez. 
Mladi vatrogasci iz Jazvi- 
na osvajaju prvo mjesto na 
razini tadašnje općine Kra- 
pina. Prvo mjesto osvaja i 
prva muška ekipa koja od- 
lazi na natjecanje u Zagreb, 
a omladinci u Zaprešić. Mla- 
di vatrogasci osvajaju prvo 


mjesto i 1963. godine za 
DVD Jazvine čuje se daleko 
šire od Jazvina. Uspješno 
djelovanje DVD-a Jazvine 
zapaženo je tako među va- 
trogascima u Hrvatskoj, pa 
zahvaljujući tome 1966. 
godine dvadesetak vatro- 
gasaca iz Jazvina sudjeluje 
na Vatrogasnoj olimpijadi u 
Karlovcu. Na domaćem te- 
renu vatrogasci iz DVD-a Ja- 
zvine sudjeluju u više akcija 
gašenja požara na području 
Jazvina, Brega Radobojskih 
i Orehovca Radobojskog, 
a gase i šumske požare na 
Strahinjčici. Sve to izisku- 
je nabavu nove modernije 
opreme, a najznačajniji je 
događaj tih godina naba- 
va nove snažne vatrogasne 
pumpe kapaciteta 900 lita- 
ra vode u minuti.U DVD-u 
Jazvine 1976. godine stiže 
i vatrogasni kombi, a _na- 
bavlja se i nova vatrogasna 
pumpa Rosenbauer koja još 
i danas služi svojoj svrsi. 
Vatrogasci iz Jazvina sura- 
đuju pored ostalih aktiv- 
nosti i mnogim susjednim 
i drugim društvima. Sudje- 
luju tako na proslavi 40. 
obljetnice DVD-a Radoboj i 
100. obljetnice DVD-a Veli- 
ka Gorica, uvježbavaju nove 
članove, sudjeluju na broj- 
nim natjecanjima i smotra- 
ma i organiziraju kulturno 
zabavni život u Jazvinama. 
Svojim aktivnostima prido- 
bivaju naklonost i glazbeni - 
ka uglavnom iz Radoboja i 
osnivaju limenu glazbu koja 
djeluju kao sastavni dio nji- 
hovog društva. 


Vatrogasci DVD-a Jazvine na proslavi 40. godišnjice DVD-a Radoboj 


1967. godine 


OPROŠTAJ OD PRVOG 
PREDSJEDNIKA 

Osnivač i prvi predsjed- 
nik DVD-a Jazvine Andrija 
Došen, iznenada je premi- 
nuo 7. rujna 1978. godi- 
ne. Dužnost predsjednika 
obavljao je dvadeset i tri 
godine i zahvaljujući njego- 
vom zalaganju DVD Jazvine 
steklo je ugled kako među 
vatrogasnim  organizacija- 
ma tako i u ostalim struktu- 
rama društva. 

Prije osnivanja DVD-a 
Jazvine Andrija Došen bio 
je predsjednik DVD-a Ra- 
doboj, obavljao je dužnost 
prvog predsjednika Mjesne 
zajednice Radoboj, bio je 
predsjednik Mirovnog vije- 
ća u MZ Radoboj, te ruko- 
voditelj Poljoprivredne za- 
druge i organizator otkupa 
poljoprivrednih proizvoda i 
trgovine u Radoboju. 

Nakon smrti Andrije Do- 
šena dužnost predsjednika 


Omladinsko DEE DVD jaavine u Zaprešiću 1963. godine. 
Prvi red (slijeva): Vjekoslav Tušek, Dragutin Košutić, Franjo Tušek, Marjan Švaljek, Ivan Ranogajec i Otto Švaljek 
Drugi red: Ivan Tušek, Stjepan Cerovečki, Josip Švaljek, Ivan Švaljek i Janko Cerovečki. 


DVD-a Jazvine preuzima, 
kao vršitelj dužnosti, Josip 
Dunaj. 


Vatrogasci na posljednjem ispra- 
ćaju Andrije Došena. 


Tada su članovi uprav- 
nog odbora društva bili: 
Josip Hlebec, Mirko Tušek, 
Vjekoslav Tušek, Mirko 
Vinceljak, Zvonko Tušek 
i August Tušek. Dužnost 
članova nadzornog odbora 
obavljali su: Josip Košutić, 
August Ranogajec, August 
Tušek, Franjo (Zvonka) Tu- 
šek, Mirko (Stanka) Tušek i 
Mirko (Petra) Tušek.(vir) 


